Souls (σειρά)

Τρόπος παιχνιδιού

Στα βιντεοπαιχνίδια της σειράς Souls ο παίκτης έχει την ικανότητα της εξατομίκευσης του πρωταγωνιστή, η οποία περιλαμβάνει το φύλο, το όνομα, και την αρχική του κλάση. Μπορεί να επιλέξει μεταξύ κλάσεων που περιλαμβάνουν αυτή του ιππότη, του βαρβάρου, του κλέφτη, του κυνηγού, του μάγου κ.ά. Κάθε κλάση έχει τις δικές τις παραμέτρους τις οποίες, κατά την πορεία του παιχνιδιού, ο παίκτης μπορεί να τροποποιήσει, συγκεντρώνοντας Ψυχές (Souls). Ο αριθμός των Ψυχών που συγκεντρώνονται μέσω της μάχης (leveling) διαφέρει ανάλογα με τη δυσκολία των εχθρών: όσο πιο δυνατός είναι ένας εχθρός, τόσο πιο πολλές ψυχές θα λάβει ο παίκτης σκοτώνοντάς τον.

Υπόβαθρο

Τα παιχνίδια της σειράς Souls διαδραματίζονται σε διάφορες πραγματικές ιστορικές περιόδους (π.χ. Μεσαίωνας), με στοιχεία φαντασίας, όπου ο παίκτης πολεμά εναντίον ιπποτών, δράκων, και διαφόρων τεράτων. Το βασικό θέμα των παιχνιδιών είναι ένα βασίλειο σε ευημερεί, το οποίο με κάποιο τρόπο έχει πέσει μετά από μία σειρά δυστυχών γεγονότων. Ο σκοπός του παίκτη διαφέρει μεταξύ των παιχνιδιών της σειρά. Το Demon's Souls ακολουθεί την προσπάθεια του πρωταγωνιστή να σταματήσει την εξάπλωση μίας δαιμονικής ομίχλης που τείνει να καλύψει τον κόσμο. Το Dark Souls προλογεί μία εποχή ευημερίας (την εποχή της φωτιάς), το Dark Souls II την εποχή όπου αναζητείται θεραπεία για το "hollowing" και το Dark Souls III την εποχή όπου μπαίνει ένα τέλος στην κατάρα των αθανάτων και στον κύκλο της πρώτης φλόγας.

Demon's Souls

Το Demon's Souls είναι το πρώτο παιχνίδι της σειράς Souls και θεωρείται πνευματικός διάδοχος της σειράς βιντεοπαιχνιδιών King's Field. Λαμβάνει χώρα στο φανταστικό βασίλειο της Boletaria, το οποίο μαστίζεται από μία καταραμένη ομίχλη, που εμφανίζει δαίμονες που τρέφονται από τις ψυχές των θνητών. Σε αντίθεση με τους διαδόχους του, το Demon's Souls χρησιμοποιεί σύστημα κόμβου με το όνομα Nexus, όπου οι παίκτες μπορούν να ανέβουν επίπεδο, να επιδιορθώσουν τον εξοπλισμό τους, ή να αγοράσουν συγκεκριμένα αντικείμενα, πριν επιστρέψουν σε κάποιον από τους πέντε κόσμους του παιχνιδιού. Άλλο ένα αποκλειστικό στοιχείο του Demon's Souls είναι το Word Tendency, όπου η δυσκολία της εξερεύνησης ενός κόσμου εξαρτάται από τον αριθμό των δαιμόνων που ο παίκτης έχει σκοτώσει και τον τρόπο που πεθαίνει. Ο τρόπος παιχνιδιού περιλαμβάνει σύστημα δημιουργίας χαρακτήρα, συγκέντρωσης αγαθών μέσω της μάχης με τους αντιπάλους. Το παιχνίδι διαθέτει διαδικτυακό σύστημα πολλαπλών παικτών ενσωματωμένο στο παιχνίδι ενός παίκτη, όπου οι παίκτες μπορούν να αφήσουν μηνύματα και προειδοποιήσεις στους κόσμους άλλων παικτών, αλλά και να συμμετάσχουν στο παιχνίδι, ώστε να τους βοηθήσουν ή και να τους σκοτώσουν.

Dark Souls II

Το Dark Souls II είναι η δεύτερη προσθήκη της σειράς Souls, και το πρώτο που δεν σκηνοθετήθηκε από τον Χιντετάκα Μιγιαζάκι. Κυκλοφόρησε το 2014 για τα Microsoft Windows, PlayStation 3, Xbox 360, PlayStation 4 και Xbox One, υπό τον τίτλο Dark Souls II: Scholar of the First Sin. Το παιχνίδι τοποθετείται στο φανταστικό βασίλειο του Drangleic, όπου ο παίκτης πρέπει να βρει θεραπεία για την κατάρα των απέθαντων. Παρ' όλο που τοποθετείται στο ίδιο σύμπαν με το προηγούμενο παιχνίδι, δεν έχει άμεση σεναριακή σύνδεση με αυτό.

Dark Souls III

Το Dark Souls III είναι η τρίτη προσθήκη της σειράς Souls. Τοποθετείται στο φανταστικό βασίλειο του Lothric και διαθέτει γρηγορότερο τρόπο παιχνιδιού από τα προηγούμενα παιχνίδια της σειράς Souls.

Υποδοχή

Η σειρά Souls έχει δεχθεί ευρύτερα κριτική αναγνώριση. Το Demon's Souls κέρδισε πολλά βραβεία, συμπεριλαμβανομένων των Best New IP από το GameTrailers, και  του Game of the Year από το GameSpot.
Το Dark Souls, αρχικά, δεν ήταν port για τα Microsoft Windows, αλλά μετά την επιμονή των φανατικών, ο μάνατζερ της κοινότητας της Bandai Namco, Tony Shoupinou, εκτίμησε την υποστήριξή τους, και τελικά το port κυκλοφόρησε το 2012. Το Dark Souls έχει, επίσης, χαρακτηριστεί από κάποιους κριτικούς ως ένα από τα καλύτερα βιντεοπαιχνίδια όλων των εποχών, και έχει επηρεάσει την ανάπτυξη άλλων βιντεοπαιχνιδιών, συμπεριλαμβανομένων των Destiny, Alienation, Lords of the Fallen, Salt and Sanctuary, Shovel Knight, Titan Souls, και Enter the Gungeon. Η σειρά έχει εμπνεύσει και μία εφαρμογή κοινωνικής δικτύωσης για το Android και το iOS, με το όνομα Soapstone.
Το Dark Souls II δέχθηκε επίσης θετική υποδοχή, και είναι το παιχνίδι της σειράς με τη μεγαλύτερη βαθμολογία στο Metacritic. Πριν την κυκλοφορία του, το Dark Souls III ήταν ένα από τα πιο αμφιλεγόμενα παιχνίδια του 2016, και δέχθηκε επίσης κριτική αναγνώριση με την κυκλοφορία του.

Πωλήσεις

Μέχρι το Μάρτιο του 2015, το Demon's Souls πούλησε περισσότερα από 1,7 εκατομμύρια, ενώ τα παιχνίδια Dark Souls περισσότερα από 13 εκατομμύρια κομμάτια. Το Dark Souls III έσπασε τις πωλήσεις με την κυκλοφορία του, με τον τίτλο να είναι ο πιο επιτυχημένος στην ιστορία της Bandai Namco, σε ημέρα λανσαρίσματος, σημειώνοντας τεράστιες πωλήσεις στην πρώτη εβδομάδα. Επίσης, το Dark Souls III έγινε το παιχνίδι της Bandai Namco με τις γρηγορότερες πωλήσεις που έγιναν ποτέ, πουλώντας περισσότερα από τρία εκατομμύρια κομμάτια παγκοσμίως.